JUTHA เปิดงบ Q1 พลิกกำไร 57 ลบ. รับขนส่งทางเรือ-ยอดขายน้ำมันไบโอดีเซลพุ่ง
JUTHA เปิดงบ Q1 พลิกกำไร 57 ลบ. จากงวดเดียวกันของปีก่อน ขาดทุนอยู่ที่ 11 ลบ. อานิสงส์ขนส่งทางเรือเพิ่มมากขึ้นและยอดขายน้ำมันไบโอดีเซลพุ่ง
JUTHA เปิดงบ Q1 พลิกกำไร 57 ลบ. จากงวดเดียวกันของปีก่อน ขาดทุนอยู่ที่ 11 ลบ. อานิสงส์ขนส่งทางเรือเพิ่มมากขึ้นและยอดขายน้ำมันไบโอดีเซลพุ่ง
17 พ.ค. 2565

บริษัท จุฑานาวี จำกัด (มหาชน) หรือ JUTHA รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ และบริษัทย่อยมีรายได้เพิ่มขึ้น 933.82 ล้านบาท จากงวดเดียวกันของปีก่อน หรือเติบโต 1,729.62% ทั้งนี้มีรายได้จากธุรกิจด้านผลิตและจำหน่ายน้ำมันไบโอดีเซลและกลีเซอรีนเพิ่มขึ้น 100% จากงวดเดียวกันของปีก่อน เนื่องจากบริษัทฯ เริ่มรับรู้รายได้จากการดำเนินธุรกิจของบริษัทย่อยที่ผลิตและจำหน่ายน้ำมันไบโอดีเซลและกลีเซอรีนตั้งแต่วันที่ 25 มกราคม 2565 เป็นต้นมา โดยมีรายได้หลักมาจากการจำหน่ายผลิตภัณฑ์ที่ได้จากการกลั่นน้ำมันไบโอดีเซลจากน้ำมันปาล์มบริสุทธิ์
ส่วนรายได้จากธุรกิจพาณิชย์นาวี เติบโต 108.42% เป็นผลมาจากสถานการณ์ความต้องการการขนส่งทางเรือเพิ่มมากขึ้น สอดคล้องกับอัตราค่าระวางเรือในตลาดโลกเพิ่มขึ้นอย่างมีนัยสำคัญ